ข้อร้องเรียน เรื่อง ห้องน้ำชำรุด  จากกรณีผู้รับบริการร้องเรียนใน Traffy Fondue เมื่อวันที่ 19 พฤศจิกายน 2565 เวลา 08.23 น. นั้น สำนักงานเขตประเวศส่งต่อไปยังสำนักการแพทย์ กทม. และสำนักการแพทย์ กทม. ส่งต่อมายังโรงพยาบาลสิรินธร โรงพยาบาลสิรินธรขอชี้แจงว่า ทางเจ้าหน้าที่ที่เกี่ยวข้องได้ลงพื้นที่ดังกล่าว จากการตรวจสอบและได้สอบถามแม่บ้านทำความสะอาดพบว่า ห้องน้ำเสียบ่อยเกิดจากการใช้งาน เนื่องจากจุดที่ชำรุดบ่อยเป็นจุดที่ใกล้กับบริเวณห้องเจาะเลือด และใกล้จุดจ่ายยา มีผู้ใช้บริการจำนวนมาก ซึ่งอาจจะทำให้เสียบ่อย จากการทบทวนได้มีแนวทางการปรับปรุง ดังนี้ 1. ฝ่ายซ่อมบำรุงและกำจัดของเสีย ได้ดำเนินการซ่อมแซมปรับปรุงท่อน้ำตันบริเวณห้องน้ำดังกล่าวแล้ว เมื่อวันที่ 21 พฤศจิกายน 2565 2. ฝ่ายพัสดุ ได้ประสานแจ้งให้บริษัทผู้รับเหมาซ่อมแซมปรับปรุงห้องน้ำ เข้ามาดำเนินการแก้ไขสุขภัณฑ์ อุปกรณ์ที่ชำรุด ฯลฯ โดยบริษัทผู้รับเหมาจะเข้ามาซ่อมแซมปรับปรุงฯ ในวันที่ 23 พฤศจิกายน 2565 เนื่องจากต้องรอจัดซื้ออะไหล่ของสุขภัณฑ์ อุปกรณ์ดังกล่าวอยู่ 3. ฝ่ายบริหารงานทั่วไป ได้วางระบบการได้รับรู้ความไม่พร้อมใช้ในห้องน้ำ ในทุกๆ วัน โดยหากเกิดปัญหาต่างๆ ทางฝ่ายบริหารงานทั่วไปจะเร่งดำเนินการปรับปรุงและประสานไปยังหน่วยงานที่เกี่ยวข้องโดยเร็ว เพื่อตอบสนองความต้องการของผู้มาใช้บริการ  โรงพยาบาลสิรินธรขออภัยในความไม่สะดวก และจะแจ้งข้อมูลให้ทราบเป็นระยะๆ ขอขอบพระคุณเป็นอย่างยิ่งที่ท่านเชื่อมั่นและไว้ใจให้โรงพยาบาลสิรินธรดูแลและขอบพระคุณที่ท่านร่วมเป็นส่วนหนึ่งในการพัฒนาระบบบริการของเรา
ซ่อมห้องน้ำหน่อยได้ไหมครับเสียมาหลายเดือนแล้วไม่ซ่อมเลย
ขอบคุณครับที่เร่งแก้ไขให้ ขอให้รักษามาตรนี้ไว้ตลอดครับ